Finale Copa Amérike 1997.
Finale Copa Américe 1997. je bila nogometna utakmica koja je odigrana 29. juna 1997. godine na stadionu Hernando Siles u La Pazu. Brazil je u finalnoj utakmici bio uspješniji od Bolivije rezultatom 3-1 te peti put u svojoj historiji osvojio šampionsku titulu Južno-američkog prvenstva u nogometu. Golove u finalu su postigli Edmundo, Ronaldo i Zé Roberto za Brazil te Erwin Sánchez za Boliviju. Utakmica je odigrana pred 46.000 gledalaca.